L'Ajuntament de Bétera se suma al Dia Internacional per a l'Acció de la Salut de la Dona
28 de maig de 2021

En 1988 es va commemorar el primer 28 de maig amb la Campanya per a la Prevenció de la Morbiditat i Mortalitat Materna, coordinada per la Xarxa Mundial de Dones pels Drets Reproductius.

L'Ajuntament de Bétera, a través de la regidoria de Dona i Igualtat i en col·laboració amb la regidoria de Sanitat, se suma a aquesta commemoració amb un compromís explícit en el desenvolupament de programes i actuacions que tinguen en compte a les dones del municipi i el seu dret a la informació i accés als recursos en matèria de salut.

“Per a aquest Ajuntament és una prioritat la salut de la nostra ciutadania en general i de les dones en particular per això hui reivindiquem el dret a una salut integral i de qualitat de la dona en totes les etapes de la seua vida”, ha assenyalat l'Alcaldessa de Bétera, Elia Verdevío.

Per a continuar en aquesta línia, s'ha posat en marxa una campanya d'informació dirigida a la ciutadania en la qual s'han repartit diverses guies en matèria de salut de les dones en les set farmàcies de Bétera. “És d'agrair el suport i la col·laboració que sempre ens brinden les Farmàcies de Bétera perquè arribem a tots els veïns i veïnes”, ha especificat la regidor de Dona i Igualtat, María José Yago, qui ha visitat personalment aquests establiments.

Unes guies gratuïtes que també han sigut repartides des de la regidoria de Joventut a fi de conscienciar i sensibilitzar als més joves del municipi.

A aquesta campanya s'ha sumat una jornada de celebració amb dos activitats en el Saló de Plens de l'edifici del Castell. A les 11:00h ha tingut lloc el Taller “A riure en moviment”, una activitat de risoterapia i teatre per a jugar, riure i al mateix temps, prendre consciència dels problemes socials.

Mentre que aquesta vesprada, a partir de les 17:00h tindrà lloc una xarrada-debat sobre “Alimentació saludable per a totes” en la qual al costat de la nutricionista Tania Gil es reflexionarà sobre com afecta la diferent socialització de dones i homes en la nostra salut i cures en el dia a dia.

Tal i com ha assenyalat la regidora de Dona i Igualtat “des de la nostra àrea continuem fomentant polítiques que tenen com a objectiu fomentar l'apoderament, l'autocura i l'autonomia personal de totes les dones de Bétera”.